| Nyheter | Quicksilver Boats
QUICKSILVER ACTIV 755 OPEN og ACTIV 755 SUNDECK
måndag 3. august 2015
De to nye modellene, Activ 755 Open og Activ 755 Sundeck, har det samme skogret, men innredningen i de to modellene er skreddersydd på litt forskjellige måter. Begge er imidlertid fleksible og kan brukes til forskjellige aktiviteter på sjøen.
755-skroget er designet for å gi gode sjøegenskaper og være sikker i bruk. Høyt fribord gir en komfortabel cockpit som er trygg for både små og store om bord. Innredningen er fleksibel og kan enkelt endres slik at den passer til alt fra vannsport til et hyggelig måltid for opp til fem personer. Open-modellen kan leveres med bysse integrert i setekonfigurasjonen i cockpiten. Sundeck-versjonen har et hevet fordekk, noe som gir båten en kabin hvor man både kan sove og spise. Styreposisjonen er ergonomisk utformet slik at føreren hele tiden har god kontroll med båten. De to nye 755-modellene er beregnet på Mercury-motorer som har fra 150 til 300 hester.
Listen over egenskaper og utstyr omfatter blant annet:
En cockpit som kan konfigureres på mange forskjellige måter slik at den passer til å hygge seg, spise eller bedrive vannsport.
Forskjellige motor-kombinasjoner med Mercury-motorer på 150 – 300 hester.
Bysse - frittstående om bord i Sundeck-modellen integrert med benken til førersetene på Open-modellen. Bysse med gassbluss, vask, skjærefjel og kjøleskap leveres som ekstrautstyr.
Redesignet stoler ved førerplassen. Ny konsoll med plass til kartplotter på syv tommer, instrumenter, høyttalere og Mercurys informasjonsskjerm Vessel View.
Rikelig med stuveplass i rom akter i cockpiten, under dekk og i ankerboksen forut.
Activ 755 Open har god plass foran konsollen som kan brukes som sitte- og spiseplass eller gjøres om til solplass.
Activ 755 Sundeck har hevet dekk med solplass. Spiseplassen kan være i kabinen eller i cockpiten
Man kan få begge modellene i en Smart-versjon (SMART Edition) som inkluderer fabrikkmontert ekstrautstyr som mange velger. Kundene kan velge cockpittak, ankervinsj, oppgradert cockpitbord, radio, vippeseter i cockpiten og bro over motorbrønnen. Bord foran konsollen og solseng kan leveres til Open-modellen og en interiørpakke til kabinen kan leveres til Sundeck-modellen. Dette er utstyr som mange velger og som raskt og rimelig blir levert fra fabrikken.
Vi er entusiastiske og har store forventninger til disse nye modellene i syv-meters segmentet. Begge modellene er utviklet for å kunne gi kundene våre kvalitetsbåter som de kan bruke på mange forskjellige måter. Båtene har gode egenskaper og den distinkte Quicksilver-stilen, sier Fedra Generini som har ansvaret for markedsføringen I Europa.